### Resumé

Teknisk Udvalg anmodes om at godkende afgørelser vedrørende boligorganisationernes låneoptagelse med pant i fast ejendom samt huslejestigning over 5 % i forbindelse med kollektiv råderet. Kompetencen til at træffe afgørelse i sådanne sager blev delegeret fra Teknisk Udvalg til administrationen den 7. september 2021, men ved en fejl blev denne beslutning ikke forelagt for Byrådet til godkendelse.

Administrationen har truffet afgørelse og godkendt i alt ti sager siden den 7. september 2021.

### Sagsfremstilling

Kommunen skal godkende boligorganisationernes låneoptagelse med pant i fast ejendom samt huslejestigninger, der inden for et regnskabsår overstiger 5 %, i forbindelse med forbedringsarbejder (kollektiv råderet). Kommunen skal godkende låneoptagelsen samt huslejestigningen inden det pågældende arbejde igangsættes.

Byrådet delegerede den 2. oktober 2013, pkt. 178, sin kompetence til Teknisk Udvalg, således at udvalget kunne godkende almene boligorganisationers optagelse af lån i forbindelse med renoveringsprojekter, der ikke indebærer kommunal garantistillelse. Det er forvaltningens vurdering, at der samtidig blev taget stilling til, at beslutningskompetencen til at godkende huslejestigninger på mere end 5% ligeledes blev delegeret til Teknisk Udvalg.

På et udvalgsmøde den 7. september 2021 besluttede Teknisk Udvalg at delegere kompetencen til at træffe afgørelse til administrationen i sager om låneoptagelse med pant i fast ejendom samt huslejestigninger i forbindelse med kollektiv råderet. Beslutningen om at delegere kompetencen til administrationen blev ved en fejl ikke forelagt for Byrådet.

Administrationen har siden den 7. september 2021 truffet afgørelse i 10 sager om huslejestigninger i forbindelse med kollektiv råderet og låneoptagelse i forbindelse hermed.

Teknisk Udvalg anmodes om at godkende de trufne afgørelser.

**Administrative godkendelser af moderniseringsprojekter**

**1.** Boligforeningen Domea Give, afd. 136-53, har den 9. februar 2022 fået godkendt låneoptagelse med pant i fast ejendom samt huslejestigninger mellem 13,22-24,85 % i forbindelse med kollektiv råderetsordning - udskiftning af køkkener.

**2.** Boligforeningen Domea Give, afd. 136-27, har den 9. februar 2022 fået godkendt låneoptagelse med pant i fast ejendom samt huslejestigninger mellem 12,10-14,26 % i forbindelse med kollektiv råderetsordning - udskiftning af køkkener.

**3.** Boligforeningen Domea Give, afd. 136-23, har den 10. februar 2022 fået godkendt låneoptagelse med pant i fast ejendom samt huslejestigninger mellem 10,23-13,71 % i forbindelse med kollektiv råderetsordning - udskiftning af køkkener.

**4.** Boligforeningen Domea, [adresse], afd. 112-02, har den 5. april 2022 fået godkendt låneoptagelse med pant i fast ejendom samt huslejestigninger mellem 11,50-15,58 % i forbindelse med kollektiv råderetsordning - udskiftning af køkkener.

**5.** Boligforeningen [adresse], Afd. 6, [adresse], har den 23. maj 2022 fået godkendt låneoptagelse med pant i fast ejendom samt huslejestigninger mellem 12,4-16,93 % i forbindelse med kollektiv råderetsordning - udskiftning af badeværelser. Samlet låneramme forventes at være ca. 40 mio. kr.

**6.** Boligforeningen Lejerbo Trekanten, afd. 305-0, [adresse], har den 13. juni 2023 fået godkendt låneoptagelse med pant i fast ejendom samt huslejestigninger for familieboliger mellem 2,73-4,25 % og ungdomsboliger mellem 7,37-9,43 % i forbindelse med kollektiv råderetsordning - udskiftning af køkkener. Der forventes optaget lån på nominelt 1.569.000 kr.

**7.** Boligforeningen Lejerbo Trekanten, afd. 349-0, [adresse], har den 21. juni 2023 fået godkendt låneoptagelse med pant i fast ejendom samt huslejestigninger for familieboliger mellem 5,07-8,26 % og ungdomsboliger mellem [adresse] % i forbindelse med kollektiv råderetsordning - udskiftning af køkkener. Der forventes optaget lån på nominelt 5.542.000 kr.

**8.** Boligforeningen Domea Give, afd. 136-52, har den 22. september 2023 fået godkendt låneoptagelse med pant i fast ejendom samt huslejestigninger mellem 9,72 – 14,57 % i forbindelse med kollektiv råderetsordning - udskiftning af køkkener. Der forventes optaget lån på nominelt 676.000 kr.

**9.** Boligforeningen Domea Vejle-Børkop, afd. 8754, har den 29. september 2023 fået godkendt låneoptagelse med pant i fast ejendom samt huslejestigninger mellem 7,98 – 13,45 % i forbindelse med kollektiv råderetsordning - udskiftning af køkkener. Der forventes optaget lån på nominelt 492.000 kr.

**10.** Boligforeningen AAB Vejle, afd. 13, Jon Mikkelsen, har den 27. oktober 2023 fået godkendt låneoptagelse med pant i fast ejendom samt huslejestigninger på ca. 45 % i forbindelse med kollektiv råderetsordning - udskiftning af køkkener og badeværelser. Udgifterne til forbedringsarbejdet er i et budgetoverslag angivet til 385.563 kr.

**Lovgrundlag**

Låneoptagelse med pant i fast ejendom kræver kommunalbestyrelsens godkendelse, jf. almenboliglovens § 29.

En boligafdeling kan godkende kollektive råderetsordninger, som giver den enkelte lejer mulighed for at få udført bestemte forbedringer af boligen, jf. almenboliglovens § 37b.

Lejeforhøjelser, som følge af forbedringsarbejder, der overstiger 5 % inden for et regnskabsår, skal godkendes af kommunalbestyrelsen, jf. almenlejelovens § 10, stk. 3.

### Økonomi

Ingen bemærkninger

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg

### Indstilling Teknik- og Miljødirektøren indstiller,

**at** Teknisk Udvalg godkender de trufne afgørelser om låneoptagelse med pant i fast ejendom samt huslejestigninger der overstiger 5 % i forbindelse med forbedringsarbejder (kollektiv råderet).

### Beslutning

Godkendt.